Tamron 35-150mm f/2-2.8 Di III VXD on lihtsalt suurepärane kõik-ühes objektiiv. Muidugi ei asenda see prime objektiive, aga kui ma peaks reisile kaasa võtma ainult ühe objektiivi, siis minu jaoks oleks see kindlasti just see.
Mina kasutan seda peamiselt 90% ajast, sest see sobib ideaalselt maastiku-, portree-, koera-, ürituse- ja dokumentatsioonifotograafiaks ning videograafina on see mu enim kasutust leidnud objektiiv.
Pärast tehnilist juttu toon iga valdkonna kohta ka täpsemad näited, mida olen enam kui aastase kasutamise jooksul tunda saanud.
Miks on Tamron 35-150mm f/2-2.8 Di III VXD niivõrd mitmekülgne?
Minu arvates on sellel kaks peamist põhjust:
- See katab väga suure suumi-vahemiku.
- See on suum-objektiivi kohta erakordselt suure avaga.
Tamron 35-150mm f/2-2.8 Di III VXD ulatus
Kui üldjuhul oleme harjunud kasutama 24-70 mm ja 70-200 mm soom-objektiive, siis selles ühes Tamronis on peaaegu, et mõlemad olemas.
Tõsi, see ei ole küll nii lai kui 24 mm ja ka mitte päris nii suure ulatusega kui 200 mm, kuid sellegipoolest on muljetavaldav, et üks objektiiv saab minna 35 mm pealt 150 mm peale, samal ajal omades f/2-2.8 ava.
Sony viimase seeria 24-70 mm f/2.8 II (695 g) ja 70-200 mm f/2.8 II (1045 g) on erakordselt kerged objektiivid, kuid siiski kaaluvad need kaks kokku rohkem (1740 g), kui Tamron 35-150mm Di III VXD (1165 g). Kusjuures, Sony esimese generatsiooni 24-70 mm (890 g) ja 70-200 mm (1480 g) on aga märksa raskemad – kaaludes kokku lausa 2370 g.
Tamron 35-150mm Di III VXD ava
Teiseks teemaks ongi Tamron 35-150mm Di III VXD ava. Kui eelnevalt võrreldud 24-70 mm ja 70-200 mm objektiivid on mõlemad läbiva f/2.8 avaga, siis antud objektiiv on 35 mm peal suisa f/2 avaga!
Minu arvates on see uskumatu ja asendab lisaks nendele kahele suumläätsele kaamerakotis juba järgmise objektiivi, milleks on 35 mm f/1.4.
Jah, võibolla mõni portreefotograaf jääb siiski oma “fix-lensile” kindlaks, soovides maksimaalset lahtist ava, kuid olles ise omanud varem 35 mm f/1.4, siis minu jaoks polnud siin kohal küsimustki – Tamroni suumobjektiiv on kindel võitja!
Avast veel rääkides, siis sisse suumides läheb see f/2 pealt f/2.8 peale.
Näen, et idee poolest asendab see ka kindlalt 50 mm f/1.4 portreeobjektiivi, sest ka siis on ava veel üpris suur (f/2.2). Muidugi, 50 mm peal ei ole see tõesti enam f/1.4, kuid kuna 59 mm peal on see veel f/2.2 ja optiliselt on 59 mm iseenesest juba suurema kompressiooniga, siis 59 mm f/2.2 annab juba lähedasema bokehi 50 mm f/1.4’le.
Toon välja ka täpsemad ava väärtused erineva fookuskauguse juures:
- 35-39 mm f/2
- 40-59 mm f/2.2
- 60-79 mm f/2.5
- 80-150 mm f/2.8
Nii, nüüd mulle tundub, et aitab aitab tehnilisest jutust ja asun oma kasutajakogemuse näidete juurde olles seda objektiivi tänaseks veidi üle aasta kasutanud.
Kuna tegelen lisaks loodusfotograafiale veel väga mitme valdkonnaga, siis just see objektiiv on see, mis on enamus ajast mu Sony a1 täiskaader hübriidkaamera ees kasutusel.
Mille kõige jaoks saab Tamron 35-150mm Di III VXD kasutada?
Ideaalne objektiiv maastiku pildistamiseks
Lai fookuskauguste vahemik võimaldab ühe objektiiviga kätte saada nii laiemad kui ka kitsamad maastikufotod. Jällegi koht, kus ei pea kasutama 24-70 mm või 70-200 mm objektiivi.
Isegi lähedale sattunud metsloomi olen 150 mm pealt pildistanud ja samuti annab 150 mm pealt teha loomadest ilusaid keskkonnafotosid.
Portreefotograafias ja koerafotograafias
Viimased ajal olen süüvinud portreefotograafiasse ja eelnevad pool aastat oli Tamron 35-150mm f/2-2.8 Di III VXD ainus objektiiv, millega tegin ära kõik oma portreepildistamised.
Eriti kui pildil on 2+ inimest, siis ei ole vaja nagunii kasutada maksimaalset lahtist ava nagu f/1.4 ja pigem saab ava veidi kinnisemaks keeratud, et kõik inimesed pildid oleksid teravad. Seetõttu f/2 või f/2.5 ava pole mingisugune probleem!
Portreede pildistamisel eelistan veel seda objektiivi seetõttu kasutada, et kui on soov kiirelt fookuskagust vahetada, siis on see võimalik lihtsalt objektiivi sisse-välja suumides ja ei pea hakkama selleks prime lense vahetama.
Arvestades, et portreede pildistamisel toimub kõik pigem üsna kiiresti ja selleks, et modellil oleks võimalikult mugav, siis on taolise objektiivi kasutamine väga väärtuslik.
Samad mõtted kanduvad ka koerafotograafiasse, kuid veelgi enam, sest koerad liiguvad kiirelt ja võivad olla väga püsimatud.
See on suurepärane, et saan kiirelt minna 85 mm pealt 150 mm peale. Kui üldjuhul pildistatakse koeri 135 mm f/1.4, siis siin tooksin välja sarnase näite nagu 50 mm objektiivi võrdluses.
Jah, Tamron on 135 mm peal juba f/2.8 avaga, mis ei võimalda muidugi nii udust tausta, kui 135 mm f/1.4, mida paljud koerafotograafid taga ajavad.
Samas 150 mm peal on objektiiv jällegi loomulikult juba udusema taustaga, võimaldades 150 mm peal f/2.8 avaga saada jällegi ligilähedasemat tulemust 135 mm f/1.4’le.
Dokumentatsioonifotograafia/üritused
Nendes olukordades ei ole tihti võimalik valguse üle otsustada ja paljud hetked juhtuva pigem hämaras ja f/2 avaga annab neid hetki siiski suurepäraselt jäädvustada.
Jällegi suur suumi võimalus annab võimalus kiirelt reageerida ja ei pea hakkama mitme objektiiviga mässama.
Videograafia
Ma tean, et paljud on üllatunud, kui ütlen, et see on objektiiv, mida kasutan 90% ajast filmimisel ja just gimbali peal.
Tänapäeva videostabilisaatorid saavad stabiliseerimisega suurepäraselt hakkama ja võimaldavad ka sisse suumida 35 mm pealt 150 mm peale nii, et mootorid jaksavad kaamerat suurepäraselt tasakaalustada.
View this post on Instagram
List objektiividest, mida minu arvates Tamron 35-150mm VXD asendab:
- 24-70 mm f/2.8
- 70-200 mm f/2.8
- 35 mm f/1.4
- 50 mm f/1.4
- 135 mm f/1.4
Välja võib tuua veel kaks pisikest faktorit, mis mõnel puhul võivad miinuseks osutuda. Loomade pildistamisel, kui loom on veidi lähemal või soovin teha keskkonnafotot, siis mõnel puhul sooviksin, et mul oleks olemas Sony 70-200 mm, sest see on objektiiv, millele saab vahele keerata telekonvertereid, kuid Tamroni 35-150 mm ette ei saa.
Ehk siis, selle objektiivi puhul suurim fookuskaugus ongi 150 mm. 70-200 mm 2x konverter vahele panna, saan juba fookuskauguseks 400 mm.
Ja teine miinus võib olla see, et kui on soov filmimisel kasutada maksimaalset lahtist ava, siis tuleb arvestada, et sisse-välja suumides läheb ava kinnisemaks-lahtisemaks, mille tagajärjel pildi heledus muutub.
Jah, ka siin on lahendus ja võimalik keerata ava f/2.8 peale ning filmida läbivalt ühe avaga.
View this post on Instagram
Lõppsõna
Üldjuhul on nii, et ühes objektiivis ei ole võimalik kõike head korraga saada: kui soovid suurt suumivahemikku, siis pead loobuma valgusjõulisest avast (või teravusest) ja vastupidi.
Kuid antud juhul on Tamron 35-150mm f/2-2.8 Di III VXD universaalsuumis mõlemad vajadused põhimõtteliselt kaetud, siis ka sellel objektiivil on ka kaks pisikest miinust: nendeks on objektiivi kaal (1165 g) ja hind (1999€).
See objektiiv ei ole kõige odavam ega ka kõige kergem, kuid minu arvates fakt, et see asendab põhimõtteliselt 2-5 objektiivi, siis kokkuvõttes on see märksa kergem ja samuti ka rahakotile oluliselt soodsam.
Arvestades, et tegelen niivõrd mitme erineva fotovaldkonnaga, siis vajadused ja nõudmised ongi täiesti seinast seina.
See on ka põhjus, miks üldjuhul igas valdkonnas kasutatakse erinevaid objektiive, sest üks objektiiv ei ole kõige jaoks mõeldud, kuid jätkuvalt usun, et Tamron 35-150mm Di III VXD on parim kõik-ühes objektiiv ja saab enamus olukordades suurepäraselt hakkama.
Hans Markus Antson on tuntud ja tunnustatud Eesti loodus- ja portree/elustiili/fotograaf ning videograaf, kelle tööde ja tegemistega saad ennast kursis hoida tema Instagram’i lehel või Youtube kanalil.
Objektiiv hakkas huvitama, aga pole ostus veel päris kindel? Tutvu ka tesite proovijate mõtetega:
- Fotograaf Kert Kõivik: “Tamron 35-150mm f/2-2.8 Di III VXD on objektiivide hunt kriimsilm ››”
- Fotograaf Ander Iva: “Tamron 35-150mm f/2-2.8 Di III VXD kaasa ja Norra pildistama ››“
- Karbist välja: Tamron 35-150mm f/2-2.8 Di III VXD objektiiv Sony täiskaader hübriidkaameratele ››
Muide, Tamron 35-150mm f/2-2.8 Di III VXD on kenasti kõigile laenutamiseks saadaval ka Tallinnas, Rocca al Mare keskuse ja Tartus, Kvartali keskuse Photopointi esinduskaupluse fototehnika rendis.
(859)
- 35–150 mm universaalsuumobjektiiv
- Valgusjõuline – f/2–2.8 maksimaalne ava
- Kiire ja vaikne VXD teravustamismootor
- Ideaalne kaaslane reisifotograafile
- Sony E bajonetiga hübriidkaameratele
- 35–150 mm universaalsuumobjektiiv
- Valgusjõuline – f/2–2.8 maksimaalne ava
- Kiire ja vaikne VXD teravustamismootor
- Ideaalne kaaslane reisifotograafile
- Nikon Z bajonetiga kaameratele